English: I very much welcome the statement by the Minister on the social care regional integration fund. Integrated social care and health, with patients at the heart of provision, has got to be what we're all aiming for. I remember when Jane Hutt launched the first joint social services and health scheme over 20 years ago. I've long called for focusing on preventing illness and hospitalisation. That's really got to be where we're moving towards, not waiting for people to be ill and then trying to make them better, or in some cases not, but trying to stop them needing to go in in the first place and stop them needing medication. I welcome that there is going to be a clear outcome framework; too often, money is spent on health with no measurable outcomes, it's just, 'Money spent on health is good, isn't it? It doesn't matter what it does with it.' I once said that if somebody stood outside a hospital and dropped pound coins down a drain, as long as it was health pound coins dropped down the drain, a lot of people would be saying how wonderful it is. So, I think what I would like to ask - [ Interruption.] What I would would like to ask is: will the Minister arrange for publication of the expected outcomes? I apologise to the Minister for this, because I'm going to be asking this on every single thing that the Minister and others bring forward: what are the outcomes? What are we hoping to achieve? And not, 'We've spent a lot of money; isn't it good?' What are we hoping to achieve and how can we see whether this works? And sometimes it won't, and I think that we've all got to be grown up enough, even on opposition benches, to realise that sometimes it won't work, but doing it is the right idea and we'll learn from what hasn't worked out properly. And the last question I've got is: will the community support for hospitals at home be funded by this or will it be funded separately? Because, really, that has to be one of the best things we can do. It's been pushed forward by a number - by the Royal College of Physicians, by the royal college of geriatric medicine - that, actually, dealing with people at home, giving them the full service at home, is going to make them better quicker and it will improve outcomes considerably. So, is that funded by this, or will you be coming with another statement saying that it will be funded somewhere else?
Welsh: Rwy'n croesawu datganiad y Gweinidog ar y gronfa integreiddio rhanbarthol gofal cymdeithasol yn fawr iawn. Mae'n rhaid i integreiddio gofal cymdeithasol ac iechyd, gyda chleifion wrth galon y ddarpariaeth, fod yn rhywbeth i ni i gyd anelu ato. Rwy'n cofio pan lansiodd Jane Hutt y cyd-gynllun gwasanaethau cymdeithasol ac iechyd cyntaf dros 20 mlynedd yn ôl. Rwyf i wedi galw ers tro am ganolbwyntio ar atal salwch a mynediadau i ysbytai. Mae'n rhaid i honno fod yn gyrchfan wirioneddol i ni, heb aros i bobl fynd yn sâl a cheisio eu gwella nhw wedyn, neu fethu â gwneud hynny mewn rhai achosion, ond ceisio eu hatal nhw rhag gorfod mynd i mewn yn y lle cyntaf a'u hatal nhw rhag bod ag angen meddyginiaeth. Rwy'n croesawu'r ffaith y bydd yna fframwaith canlyniadau eglur; yn rhy aml, mae arian yn cael ei wario ar iechyd heb unrhyw ganlyniadau mesuradwy, dim ond, 'Peth da yw gwario arian ar iechyd, onid e? Nid oes ots beth mae'n hynny'n ei gyflawni.' Fe ddywedais i un waith pe byddai rhywun yn sefyll y tu allan i ysbyty ac yn taflu darnau punt i lawr y draen, cyn belled â bod y rheini'n ddarnau punt ar iechyd a fyddai'n mynd i lawr y draen, fe fyddai llawer o bobl yn dweud pa mor ardderchog fyddai hynny. Felly, rwy'n credu mai'r hyn yr hoffwn i ei ofyn - [ Torri ar draws.] Yr hyn yr hoffwn i ei ofyn yw: a wnaiff y Gweinidog drefnu ar gyfer cyhoeddi'r canlyniadau disgwyliedig? Rwy'n ymddiheuro i'r Gweinidog am hyn, oherwydd rwyf i am ofyn yr un fath o ran popeth y mae'r Gweinidog ac eraill yn ei gyflwyno: beth yw'r canlyniadau? Beth rydym ni'n gobeithio ei gyflawni? Ac nid, 'Rydym ni wedi gwario llawer o arian; da iawn, onid e?' Beth rydym ni'n gobeithio ei gyflawni a sut y gallwn ni weld a yw hynny'n gweithio? Ac weithiau ni fydd hynny'n gweithio, ac rwy'n credu bod rhaid i bob un ohonom ni fod yn ddigon aeddfed, ar feinciau'r gwrthbleidiau hyd yn oed, i sylweddoli na fydd ein cynlluniau ni'n gweithio weithiau, ond ymgeisio i wneud felly yw'r syniad cywir ac fe fyddwn ni'n dysgu o'r hyn na weithiodd yn iawn. A'r cwestiwn olaf sydd gennyf i yw: a fydd y cymorth cymunedol ar gyfer ysbytai yn y cartref yn cael ei ariannu gan hyn neu a fydd hynny'n cael ei ariannu ar wahân? Oherwydd, mewn gwirionedd, mae'n rhaid i hynny fod yn un o'r pethau gorau y gallwn ni ei wneud ni. Mae nifer o sefydliadau yn gwthio'r peth - Coleg Brenhinol y Ffisigwyr, Coleg Brenhinol Meddygaeth Geriatreg - sydd, mewn gwirionedd, yn ymdrin â phobl yn eu cartrefi, gan roi'r gwasanaeth llawn iddyn nhw gartref, ac yn gwneud iddyn nhw wella yn gynt ac fe fydd hynny'n gwella'r canlyniadau yn sylweddol. Felly, a gaiff hynny ei ariannu o hyn, neu a fyddwch chi'n dod gyda datganiad arall yn dweud y caiff ei ariannu o rywle arall?